**Primul protocol**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Primul protocol

...

Azi de dimineață, un parlamentar

Se plimba agale pe trotuar

Și nu purta mască!

Zeci de gură-cască

În juru-i grămadă,

S-au strâns ca să-l vadă!

...

Era un tip simpatic, chiar drăguț,

Dar fără mască părea atât de gol,

Când au venit jandarmii să-l recupereze,

Să-l ia dintre oameni, să-l salveze,

Și-a ridicat capul și a privit spre cer,

Pe toți ne-a cuprins mila de el,

Părea că-i adevărul gol-goluț!

...

Așa-i în lumea lor

Ce stă peste a mea:

Când ei sunt mascați, eu sunt un elector,

Iar de nu poartă mască,

Sunt doar un gură-cască,

N-am avut ce vedea:

Jandarmii, pe șosea

Au venit să ia,

Un parlamentar

De pe trotuar

Care-a încălcat primul protocol:

A stat prea aproape de popor!